Versindaba » Blog Archive » Nini Bennett. Die keisers van die yswoestyn.
Sunday, August 20th, 2017 | Binneblik, Uncategorized.
3 Kommentare op “Nini Bennett. Die keisers van die yswoestyn.”
Ek het hierdie stuk baie geniet. Die gedig sowel as die kortverhaal.
Verder het ek gedink dit sal interessant wees om Neruda se gedig in Afrikaans te sien. Ek het dit gevolglik vertaal. Hier is dit:
Nóg stommerik, nóg kind, nóg swart
nóg wit, maar regop
en ’n vraende onskuld
geklee in nag en sneeu.
Die moeder lag vir die matroos,
die visser vir die ruimtevaarder,
maar die kind lag nie
wanneer hy kyk na die voëlkind nie
en uit die deurmekaar oseaan
kom die vleklose passasier
in besneeude rou.
Dit was sonder twyfel die voëlkind
daar in die koue argipels:
toe hy na my gekyk het met sy oë,
met daardie oeroue oë van die see:
daar was geen arms en geen vlerke nie,
daar was klein harde spaantjies
wat hy langs sy sye gehou het:
dit was so oud soos sout,
die ouderdom van stromende water
en hy het na my gekyk uit sy ouderdom:
sedertdien weet ek dat ek nie bestaan nie,
dat ek ’n wurm in die sand is.
Die redes vir my respek
bly in die sand:
daardie religieuse voël
het nie nodig gehad om te vlieg nie
of om te sing nie
en alhoewel sy vorm sigbaar was
het sy wilde siel sout gebloei
asof ’n aar van die bitter see
Pikkewyn, beweginglose reisiger,
stadige priester van die koue:
ek eer jou regop sout
en beny jou beveerde trots.
Hallo, De Waal. Baie dankie! Nou hoor ‘n mens woordfrekwensies wat in die (meer fasiele?) Engelse weergawe verlore geraak het. Dis werklik ‘n mooi en sinvolle Afrikaanse vertaling.
Ek is bly jy het die vertaling geniet, Nini. Daar is ‘n soort affiniteit tussen Spaans en Afrikaans wat Afrikaanse vertellers help om ‘n goeie vertaling te lewer.
Ja, ek dink die Engelse vertaling is taamlik op losse skroewe. Die woord “verticle” beteken “‘n stukkie rekenaarkode” of “as”. Die Spaanse “vertical” beteken “vertikaal” of “regop”.
Die Engelse woord “astronaunt” moet seker “astronaut” wees.
“Reir” is om te lag, nie glimlag nie.
“and through its form was visible” – Die vertaler het die Spaanse woord “aunque” doodgewoon verkeerd vertaal. Dit is nie “through” nie, maar “although” (“alhoewel” in Afrikaans).
Dit is jammer Poemhunter het nie die vertaling beter nagegaan nie. Die foute doen afbreuk aan die gedig aangesien dit onder andere die betekenis plek-plek verdoesel.